CELEX: 62008CJ0239
Nuqqas ta’ Stat li jwettaq obbligu
Direttiva 2006/100/KE
Moviment liberu tal-persuni
Adattament ta’ ċerti direttivi minħabba l-adeżjoni tar-Repubblika tal-Bulgarija u tar-Rumanija mal-Unjoni Ewropea
Nuqqas ta’ traspożizzjoni fit-terminu previst

Nuqqas ta’ Stat li jwettaq obbligu - Nuqqas milli jadotta jew jikkomunika, fit-terminu previst, il-miżuri kollha neċessarji
sabiex jikkonforma ruħu mad-Direttiva tal-Kunsill 2006/100/KE, tal-20 ta’ Novembru 2006, li tadatta ċerti direttivi fil-qasam
tal-moviment liberu tal-persuni minħabba l-adeżjoni tal-Bulgarija u r-Rumanija (ĠU L 363, p. 141).
Dispożittiv
1)
Billi ma adottax, fit-terminu previst, il-liġijiet, ir-regolamenti u d-dispożizzjonijiet amministrattivi neċessarji sabiex
jikkonforma ruħu mad-Direttiva tal-Kunsill 2006/100/KE, tal-20 ta’ Novembru 2006, li tadatta ċerti direttivi fil-qasam tal-moviment
liberu tal-persuni minħabba l-adeżjoni tal-Bulgarija u r-Rumanija, ir-Renju tal-Belġju naqas milli jwettaq l-obbligi tiegħu
taħt l-Artikolu 2 ta’ din id-direttiva.
2)
Ir-Renju tal-Belġju huwa kkundannat għall-ispejjeż.